மூன்று வருடங்களுக்கு முன்பு இதே எழுத்தாளரை சந்தித்து முள்ளிவாய்கால் ஆனந்தபுரம் நந்திக்கடல் போன்ற இடங்களுக்கு செல்ல வேண்டும் என்றேன். இன்னும் ஒரு தடவையா என்று ஆச்சரியத்துடன் வினாவிய எழுத்தாளர் ஒரு ஆட்டோவை அழைத்துவிட்டு எனது 13 கேள்விகளில் முதலாது கேள்வியிற்கு பதிலளிக்க ஆரம்பித்துவிட்டார். ஆட்டோவுடன் மூர்த்தி என்பவர் அளந்து வைத்த உடல்வாகுடன் புன்னகையுடன் அறிமுகமானார் இயக்கத்திடம் சம்பளத்திற்கு வேலை செய்தவர் என்ற அறிமுகம் வேறு. நானோ அந்த இயக்கத்தின் மீது கடுமையான விமர்சனத்தைக் கொண்டவன் அவர்களின் துப்பாக்கி குண்டொன்று எனக்காகவும் தயார் நிலையில் எப்போதும் இருந்ததை அறிந்தவன்.